Na temelju točke III. Odluke o raspisivanju Javnog poziva za sufinanciranje programa (projekata i aktivnosti) razvoja šumarstva i drvne industrije u 2016. godini (KLASA: 022-04/16-01/22, URBROJ: 2170/1-01-01/5-16-12, od 6. lipnja 2016.), Upravni odjel za turizam, poduzetništvo i ruralni razvoj objavljuje

**J A V N I P O Z I V**

***za sufinanciranje programa (projekata i aktivnosti) razvoja šumarstva i drvne industrije u 2016. godini***

***I.***

Pravo podnošenja prijave programa (projekata i aktivnosti) razvoja šumarstva i drvne industrije u 2016. godini (u daljnjem tekstu: Program) na ovaj Javni poziv imaju udruge i druge neprofitne organizacije registrirane za obavljanje djelatnosti iz djelokruga šumarstva i drvne industrije nna poddručju Primorsko-goranske županije.

***II.***

Prihvatljivi Programi i kriteriji za njihovo vrednovanje nalaze se u točkama V. i XIV. „Upute za prijavitelje na javni poziv za prijavu programa i projekata razvoja šumarstva i drvne industrije u 2016. godini“ (u daljnjem tekstu: Uputa) koja je sastavni dio ovog Javnog poziva te je dostupna na web-stranici Primorsko - goranske županije (www.pgz.hr), pod poveznicama „Natječaji“, „Ostali natječaji“ i mrežnim stranicama Ureda za udruge Vlade Republike Hrvatske.

***III.***

Svaki prijavitelj može prijaviti najviše dva Programa.

***IV.***

Rok za dostavu prijava na ovaj Javni poziv je 30 dana od dana objave Javnog poziva. U točki XVI. Upute nalazi se informacija o načinu dostave prijave.

***V.***

Dodatna obrazloženja i informacije u vezi s ovim Javnim pozivom mogu se dobiti putem telefona na broj: 051/351-265 ili 051/351-260, odnosno putem e-pošte na adresu: gospodarstvo@pgz.hr.

***VI.***

Sa svim prijaviteljima kojima su odobrena financijska sredstva Primorsko – goranska županija će potpisati ugovor o financiranju Programa u roku od 30 dana od dana donošenja odluke o financiranju Programa

***VII.***

Odluka o odabiru Programa s popisom odabranih Programa i iznosima odobrenih novčanih sredstava bit će objavljena na web-stranici Primorsko-goranske županije ([www.pgz.hr](http://www.pgz.hr)) u roku od petnaest dana od dana donošenja iste.